**ROMÂNIA**

**JUDEȚUL NEAMȚ**

**COMUNA ION CREANGĂ**

**PRIMAR**

**DISPOZIȚIA**

**Nr. 143 din 07.07.2025**

**privind încetarea de drept a raportului de serviciu al doamnei Segneanu Rodica, cu funcția publică de execuție de consilier, clasa I, grad profesional superior în cadrul compartimentului**

**Financiar – contabilitate, impozite și taxe locale**

Analizânt temeiurile juridice:

- art. 517 alin. (1) lit. ”d” și alin.(2) din OUG nr. 57/2019 privind Codul administrativ, cu modificările și completările ulterioare;

- art. 45 alin. (1) lit. ”a” și anexa nr. 5 la Legea nr. 360 / 2023 privind sistemul public de pensii, cu modificările și completările ulterioare.

- art. III alin. (5) din O.U.G. nr. 156 / 2024 privind unele măsuri fiscal - bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene.

- art. 2 alin. (1) pct. 39 din Legea nr. 273/2006 privind finanțele publice locale, cu modificările și completările ulterioare;

Ținând cont de:

**-** Dispozitia nr. 58 din 11.03.2024 Privind menținerea doamnei Segneanu Rodica în funcția publică de execuţie, de consilier, clasa I, grad profesional superior, peste vârsta standard de pensionarea, pe o perioadă de 1 an

**-** Dispozitia nr. 48 din 10.03.2025 Privind menținerea doamnei Segneanu Rodica în funcția publică de execuţie, de consilier, clasa I, grad profesional superior, compartiment financiar - contabilitate, impozite și taxe locale, peste vârsta standard de pensionarea, pe o perioadă de 1 an.

Luând act de:

- Cererea nr. 7643 din 07.07.2025 a doamnei Segneanu Rodica, privind încetarea raportului de serviciu începând cu data de 07.07.2025 motivată de depunerea dosarului de pensie.

- Referatul nr. 7652 din 07.07.2025 întocmit de catre compartimentul de specialitate;

În temeiul dispozițiilor art. 155 alin. (1) lit.”e”, alin. (5) lit. ”e”, art. 196 alin. (1) lit ”b” din Ordonanța de Urgență a Guvernului nr. 57/2019 privind Codul administrativ,

**Primarul Comunei Ion Creangă, Județul Neamț,**

**Dispune:**

**Art. 1** Începând cu data de 07.07.2025 încetează de drept raportul de serviciu al doamnei Segneanu Rodica, CNP , cu funcția publică de execuție de consilier, clasa I, grad profesional superior, în cadrul compartimentului Financiar – contabilitate, taxe și impozite locale, conform cu:

- art. 517 alin. (1) lit. ”d” și alin.(2) din OUG nr. 57/2019 privind Codul administrativ, cu modificările și completările ulterioare;

- Legea nr. 360 / 2023 privind sistemul public de pensii.

**Art. 2** Funcționarul public este obligat să predea pe bază de proces-verbal asumat prin semnătură de ambele părți, toată gestiunea actelor întocmite, documentelor, precum și bunurile ce i-au fost puse la dispoziție în vederea realizării atribuțiilor repartizate prin fișa postului, în termen de 5 zile lucrătoare de la data comunicării prezentei.

**Art. 3** Persoanele nemulțumite se pot adresa instanței de contencios administrativ / instanței judecătorești după caz, potrivit legii, în termen de 30 de zile calendaristice de la data comunicării soluționării contestației depuse la ordonatorul principal de credite.

**Art. 4** Compartimentul Financiar-contabil și resurse umane, va proceda la ducerea la îndeplinire a prevederilor prezentei.

**Art. 5** Secretarul general al comunei va comunica prezenta instituțiilor, autorităților și persoanelor interesate.

PRIMAR, Avizat pt. legalitate,

Dumitru-Dorin Tabacariu SECRETAR GENERAL

Mihaela NIȚĂ